El mateix alcalde de Bellpuig, Josep Pont ha estat l’autor del pròleg d’aquesta publicació (pròleg que transcrivim). Per la seva banda, Isidor Cònsul hi escriu el text titulat Tots els papers de l’auca o un escriptor tot terreny i Ramon Miró fa un repàs pels llibres personals de Vallverdú en un text titulat Les memòries de Josep Vallverdú. Finalment, Josep Maria Aloy actualitza i recull ordenadament tota la producció literària de l’escriptor.